ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
நுண்ணுயிரியைத் தடுப்பதற்கான ஐந்தடுக்கு முககவசம்
நுண்ணுயிரியைத் தடுப்பதற்கான ஐந்தடுக்கு முககவசம் ஒன்றை இந்திய தொழில்நுட்பப் பயிலகத்தின் உயிரி மருத்துவ பொறியியல் துறையின் டாக்டர் மார்ஷல் மற்றும் அவரது குழுவினர் வடிவமைத்துள்ளனர். இந்த முககவசம் நுண்ணுயிரிகளை வடிக்கட்டுவதுடன், இரண்டாம் நிலை தொற்றைத் தடுக்கவும் உதவும்.
விரிவான தகவல்களுக்கு : https://pib.gov.in/PressReleasePage.aspx?PRID=1630720
---
(Visitor Counter : 173
குடியரசுத் துணைத் தலைவர் செயலகம்
பிரபல பின்னணி திரைப்பட பாடகர் திரு.எஸ்.பி.பாலசுப்ரமணியம் மறைவுக்கு குடியரசுத் துணைத் தலைவர் இரங்கல்
பிரபல பின்னணி திரைப்பட பாடகர் திரு.எஸ்.பி.பாலசுப்ரமணியம் மறைவுக்கு குடியரசுத் துணைத் தலைவர் இரங்கல் தெரிவித்துள்ளார்.
அவரது இரங்கல் அறிக்கை
‘‘ எஸ்.பி. பாலசுப்ரமணியத்தின் சோகமான மறைவை கேட்டு நான் அதிர்ச்சியடைந்தேன். அவரை நான் பல தசாப்தங்களாக அறிவேன். இது உண்மையிலேய, இசை உலகத்துக்கு ஈடு செய்ய முடியாத இழப்பு. தனிப்பட்ட முறையில் எனக்கு ஒரு ஆழமான உணர்ச்சி தருணம். ரசிகர்களால் எஸ்பிபி அல்லது பாலு என அன்பாக அழைக்கப்பட்ட அவர், எனது சொந்த ஊரான நெல்லூரைச் சேர்ந்தவர். அவரது மெல்லிசை பாடல்களை கேட்டுள்ளதாலும், தாய்மொழி மீது அவருக்கு இருந்த பற்றாலும், ஒரு தலைமுறை முழுவதும் திறமையான இளம் இசை கலைஞர்களை அவர் வளர்த்துள்ளதாலும், அவர் மீது எனக்கு மிகுந்த அபிமானம் உண்டு.
எனது இதயத்திலும், உலகம் முழுவதும் கோடிக்கணக்கான இசைப் பிரியர்களின் மனங்களிலும் அவர் வெற்றிடத்தை ஏற்படுத்தி சென்றுள்ளார். அவரது மெல்லிய குரல், துரதிர்ஷ்டவசமாக தீய வைரஸால் முடக்கப்பட்டுள்ளது. இருப்பினும், அவரது புன்னகையும், நகைச்சுவையும் நம் நினைவுகளில் பொதிந்திருக்கும். அவரது அசாதாரணமான பாடல்கள், நம் காதுகளில் தொடர்ந்து ஒலிக்கும் மற்றும் வரவிருக்கும் மிக நீண்ட காலத்திற்கு நம் உணர்வில் எதிரொலிக்கும்.
நான் நெருக்கமாக அறிந்த பிரபல இசைகலைஞருக்கு, நான் மரியாதை செலுத்துகிறேன். எதிர்பாராத இழப்பை தாங்கி கொள்ளும் பலத்தை, அவரது குடும்பத்துக்கு இறைவன் வழங்க வேண்டும் என ஆண்டவனை வேண்டுகிறேன்’’.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1658959
பாதுகாப்பு அமைச்சகம்
எல்லையோர உள்கட்டமைப்பை மேம்படுத்துவதற்காக எல்லையோர சாலைகள் நிறுவனத்திற்கு 2021-22 பட்ஜெட்டில் அதிக நிதி ஒதுக்கீடு
முன்கள பகுதிகளில் உள்கட்டமைப்பை மேம்படுத்துவதற்காக எல்லையோர சாலைகள் நிறுவனத்திற்கு 2021-22- ஆம் ஆண்டு மத்திய பட்ஜெட்டில் அதிக நிதி ஒதுக்கீடு அறிவிக்கப்பட்டுள்ளது.
எல்லையோர பகுதிகளில் சாலை மேம்பாட்டு பணிகளை மேற்கொள்வதற்கான ஒதுக்கீடு ரூ 5,586.23 கோடியில் இருந்து ரூ 6,004.08 கோடியாக இந்தாண்டு அதிகரிக்கப்பட்டுள்ளது.
எல்லையோர சாலைகளின் பராமரிப்பு பணிகளுக்கான ஒதுக்கீடு ரூ. 750 கோடியில் இருந்து ரூ. 850 கோடியாக அதிகரிக்கப்பட்டுள்ள நிலையில், முதலீட்டு பணிகளுக்கான ஒதுக்கீடு ரூ. 2,300 கோடியில் இருந்து ரூ. 2,500 கோடியாக அதிகரிக்கப்பட்டுள்ளது.
நவீன கட்டுமான ஆலைகள், உபகரணங்கள் மற்றும் இயந்திரங்கள் ஆகியவற்றை கொள்முதல் செய்து, முக்கிய காரணங்களுக்காக தேவைப்படும் கட்டுமானத்தின் வேகத்தை அதிகரிக்க, இந்த உயர்த்தப்பட்ட நிதி ஒதுக்கீடு உதவும்.
எல்லையோரங்களில் உள்ள முக்கிய சாலைகளின் சிறப்பான பராமரிப்புக்கு அதிகரிக்கப்பட்ட நிதி ஒதுக்கீட்டின் பெரும்பாலான பகுதி பயன்படுத்தப்படும்.
வடக்கு மற்றும் வடகிழக்கு எல்லைகளில் முக்கியத்துவம் வாய்ந்த சாலைகள், சுரங்கங்கள் மற்றும் பாலங்கள் ஆகியவற்றின் கட்டுமானத்திற்கான பெரிய உந்துதலையும் இது அளிக்கும்.
------
(Visitor Counter : 107
மத்திய அமைச்சரவை
பேரிடர் மீட்சி கட்டமைப்புக்கான கூட்டணி யை ‘சர்வதேச அமைப்பு’-ஆக வகைப்படுத்தவும், ஐநா  சட்டம், 1947-ன்கீழ், விதிவிலக்குகள், தற்காப்பு மற்றும் முன்னுரிமைகளை வழங்குவதற்கு CDRI-யுடன் தலைமையக ஒப்பந்தத்தில் கையெழுத்திடுவதற்கும் மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், பேரிடர் மீட்சி கட்டமைப்புக்கான கூட்டணி யை ‘சர்வதேச அமைப்பு’-ஆக வகைப்படுத்தவும், ஐநா  சட்டம், 1947-ன்கீழ், விதிவிலக்குகள், தற்காப்பு மற்றும் முன்னுரிமைகளை வழங்குவதற்கு CDRI-யுடன் தலைமையக ஒப்பந்தத்தில் கையெழுத்திடுவதற்கும் ஒப்புதல் அளிக்கப்பட்டது.
இந்த கூட்டமைப்பு தொடங்கப்பட்டதிலிருந்து 31 நாடுகள், 6 சர்வதேச அமைப்புகள் மற்றும் இரண்டு தனியார் நிறுவனங்கள் இந்த CDRI-யில் உறுப்பினராக இணைந்துள்ளன. பொருளாதார ரீதியாக முன்னேறிய நாடுகளை உறுப்பினராக சேர தொடர்ந்து முயற்சிப்பதன் மூலம் CDRI தனது உறுப்பினர் எண்ணிக்கையை அதிகரித்து வருகிறது
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1837893
குடியரசுத் துணைத் தலைவர் செயலகம்
சட்டப்பேரவை தலைவர்களின் 83-வது மாநாட்டை ஜெய்ப்பூரில் குடியரசுத் துணைத் தலைவர் ஜெகதீப் தன்கர் தொடங்கிவைத்தார்
அகில இந்திய சட்டப்பேரவை தலைவர்களின் 83-வது மாநாட்டை குடியரசுத் துணைத்தலைவரும், மாநிலங்களவைத் தலைவருமான ஜெகதீப் தன்கர் ஜெய்ப்பூரில் இன்று தொடங்கிவைத்தார். தமது தொடக்க உரையில் அவர், இந்தியா ஜனநாயகத்தின் தாயகம் என குறிப்பிட்டார். மக்களின் தீர்ப்பு மற்றும் அவர்களது நலன்களை பாதுகாப்பதிலேயே ஜனநாயகத்தின் சாரம் அமைந்துள்ளது என்று தெரிவித்தார்.
உரை, கலந்துரையாடல், விவாதம் ஆகியவை நாடாளுமன்றங்களும், சட்டமன்றங்களும் திறம்பட செயல்படுவதற்கான முக்கிய அம்சங்கள் என்று அவர் குறிப்பிட்டார். நாடாளுமன்றம் மற்றும் சட்டமன்ற நடவடிக்கைகளுக்கு இடையூறுகள் ஏற்படுத்தப்படுவது குறித்து கவலை தெரிவித்த அவர், மக்களின் எதிர்பார்ப்புகளை உணர்ந்து, மக்கள் பிரதிநிதிகள் செயலாற்ற வேண்டும் என்று அறிவுறுத்தினார். இதுபோன்ற பிரச்சனைகளுக்கு தீர்வு காண்பது குறித்து இந்த மாநாட்டில் விரிவாக விவாதங்கள் நடைபெறும் என்று எதிர்பார்ப்பதாக அவர் நம்பிக்கை தெரிவித்தார்.
ஜி20 அமைப்புக்கு இந்தியா தலைமையேற்றிருப்பதை சுட்டிக்காட்டிய அவர், சிக்கலான சூழலில் இந்தியா இப்பொறுப்பை ஏற்றுள்ளது என்றார். உலகுக்கு இந்தியாவின் திறன்களை வெளிப்படுத்த இது சிறந்த வாய்ப்பு என்று அவர் கூறினார். அக்டோபர் மாதத்தில் இந்தியா உலகின் 5-வது பெரிய பொருளாதாரம் என்ற நிலைக்கு முன்னேறியதை குறிப்பிட்ட அவர், அடுத்த 10 ஆண்டுகளில் மூன்றாவது பெரிய பொருளாதார நாடாக உருவெடுக்கும் என்று தெரிவித்தார். இந்தியா தற்போது முதலீடுகள், புதுமை கண்டுபிடிப்புகள் மற்றும் வாய்ப்புகளுக்கான சிறந்த மையமாக திகழ்கிறது என்று அவர் குறிப்பிட்டார்.
நாடாளுமன்றம் மற்றும் சட்டமன்றங்களில் தற்போது காணப்படும் சூழல்கள் கவலையளிப்பதாக உள்ளன என்று அவர் கூறினார். இந்த அவைகளில் கண்ணியம் குறைந்தால், மக்களின் வெறுப்புக்கு ஆளாக நேரிடும் என்று அவர் தெரிவித்தார். சட்டப்பேரவை, சட்டமேலவை மற்றும் நாடாளுமன்ற உறுப்பினர்கள் அரசியல் சாசனத்தின்படி பதவியேற்றுக்கொள்ளும் நிலையில், அவர்களால் விதிமுறைகளை எவ்வாறு மீற முடிகிறது என்று அவர் கேள்வி எழுப்பினார்.
இதுபோன்ற விதிமீறல்கள் அரசியல் யுக்தி அல்ல, என்று அவர் கூறினார். மக்களின் நலன்களை கவனத்தில் கொண்டு மக்கள் பிரதிநிதிகள் பொறுப்புணர்வுடன் நடந்துகொள்ள வேண்டும் என்று டாக்டர் அம்பேத்கர் கூறியதை குடியரசுத் துணைத்தலைவர் சுட்டிக்காட்டினார். சட்டம் இயற்றும் அவைகளுக்கும், நீதித்துறைக்கும் நல்லுறவு நிலவவேண்டியது அவசியம் என அவர் குறிப்பிட்டார்.
நாடாளுமன்றம் மற்றும் சட்டப்பேரவைகளின் திறன்மிக்க செயல்பாடு மற்றும் உறுப்பினர்களின் கண்ணியமான நடவடிக்கைகளை ஊக்குவிக்கும் நோக்கில், அவைத்தலைவர்கள் செயலாற்ற வேண்டும் என்று அவர் கேட்டுக்கொண்டார். இந்த மாநாட்டில் விவாதிக்கப்படும் கருத்துக்கள் நாடாளுமன்றம் மற்றும் சட்டமன்றங்களின் திறன் மிக்க செயல்பாடுகளை வலுப்படுத்துவதோடு, இந்த மாநாடு ஒரு மைல்கல்லாக அமையும் என்றும் திரு ஜெகதீப் தன்கர் நம்பிக்கை தெரிவித்தார். இந்த மாநாட்டில் மக்களவைத் தலைவர் ஓம் பிர்லா, மாநிலங்களவை துணைத்தலைவர் திரு ஹரிவன்ஷ் மற்றும் நாட்டின் பல்வேறு மாநிலங்களைச் சேர்ந்த சட்டப்பேரவைத் தலைவர்கள் பங்கேற்றனர்.
வடகிழக்குப் பகுதி வளர்ச்சி அமைச்சகம்
வடகிழக்கு மாநிலங்களுக்கு போக்குவரத்து இணைப்பு மேம்பாட்டுக்கான நிதி ஒதுக்கீடு
வடகிழக்கு மாநிலங்களில் இணைப்பை வலுப்படுத்த பின்வரும் ரயில், விமானம் மற்றும் சாலை திட்டங்களை நிறைவேற்ற அரசு திட்டமிட்டுள்ளது.
ரயில் இணைப்பு:
ரூ. 81,941 கோடி மதிப்பீட்டில் மொத்தம் 1909 கிலோ மீட்டர் நீளத்திற்கு வடகிழக்கு மாநிலங்களில் 19 ரயில்வே உள்கட்டமைப்புத் திட்டங்கள் செயலாக்கத்தின் பல்வேறு நிலைகளில் உள்ளன. இவற்றில், 482 கிலோ மீட்டர் துாரப் பணிகளுக்கு, 2023 மார்ச் வரை, 37 ஆயிரத்து 713 கோடி ரூபாய் செலவிடப்பட்டுள்ளது.
விமான இணைப்பு:
சிவில் விமானப் போக்குவரத்து அமைச்சகம் 21.10.2016 அன்று மண்டல இணைப்புத் திட்டம் என்ற உடான் திட்டத்தை அறிமுகப்படுத்தியது. வடகிழக்குப் பகுதியில் உடான் திட்டத்தின் கீழ் ரூப்சி, தேசு, தேஜ்பூர், பசிகாட், ஜோர்ஹாட், லிலாபரி, ஷில்லாங், பாக்யாங், இட்டாநகர் மற்றும் திமாபூர் ஆகிய 64 வழித்தடங்களில் விமானங்கள் இயக்கப்படுகின்றன. வடகிழக்குப் பகுதியில் 2014 ஆம் ஆண்டில் ஒன்பது விமான நிலையங்கள் செயல்பாட்டில் இருந்தன. தற்போது வடகிழக்குப் பகுதியில் 16 விமான நிலையங்கள் செயல்பட்டு வருகின்றன.
சாலைப் போக்குவரத்து இணைப்பு:
வடகிழக்கு மாநிலங்களில் தேசிய நெடுஞ்சாலை ஆணையம், தேசிய நெடுஞ்சாலைகள் மற்றும் உள்கட்டமைப்பு மேம்பாட்டுக் கழகம் மற்றும் மாநில பொதுப்பணித் துறைகள் மூலம் ரூ. 1,02,594 கோடி மதிப்பீட்டில் மொத்தம் 261 சாலைத் திட்டங்கள் செயல்படுத்தப்பட்டு வருகின்றன.
மேலும், வடகிழக்குப் பகுதி மேம்பாட்டு அமைச்சகம், முந்தைய வடகிழக்கு சாலைத் துறை மேம்பாட்டுத் திட்டம் மற்றும் தற்போதைய வடகிழக்கு சிறப்பு உள்கட்டமைப்பு மேம்பாட்டுத் திட்டம் ஆகியவற்றின் கீழ் மொத்தம் 77 சாலைத் திட்டங்களுக்கு ரூ. 3372.58 கோடி ஒப்புதல் அளித்துள்ளது.
மேலும், வடகிழக்குப் பிராந்தியத்தில் ரயில், விமானம் மற்றும் சாலை இணைப்பை மேம்படுத்துவது தொடர்பாக வடகிழக்கு கவுன்சிலின் கீழ் ரூ. 4345.16 கோடி மதிப்பிலான 51 திட்டங்களுக்கு ஒப்புதல் அளிக்கப்பட்டுள்ளது.
புதிய திட்டங்களைத் தொடங்குவதற்கு முன்பு தேவையான சுற்றுச்சூழல் தாக்க மதிப்பீடு  செய்யப்படுகிறது. தேவையான அனுமதிகள் சம்பந்தப்பட்ட முகமைகளால் சட்டப்படி பெறப்படுகிறது.
இத்தகவலை மத்திய வடகிழக்குப் பகுதி மேம்பாட்டுத்துறை அமைச்சர் திரு ஜி. கிஷன் ரெட்டி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
பழங்குடியினர் நலத்துறை அமைச்சகம்
ஆசியாவின் மிகப்பெரிய பழங்குடித் திருவிழாவான மேதாரம் ஜதாரா, பாரம்பரிய உற்சாகத்துடன் தெலங்கானாவில் தொடங்கியது
ஆவலுடன் எதிர்பார்க்கப்பட்ட, ஈராண்டுக்கு ஒருமுறை நடைபெறும் மேதாரம் ஜதாராவின் முதல் நாள் கொண்டாட்டம் பிப்ரவரி 16-ந் தேதி தொடங்கியது. தெலங்கானாவின் கோயா பழங்குடியினர் நடத்தும் இந்தத் திருவிழா சரளம்மா மேதாரம் தளத்திற்கு வருவதை குறிப்பதாகும்.
கும்பமேளாவுக்கு அடுத்து இந்தியாவின் மிகப்பெரிய திருவிழாவாக மேதாரம் ஜதாரா, தெலங்கானா கோயா பழங்குடியினரால் நான்கு நாட்களுக்கு கொண்டாடப்படுகிறது. ஆசியாவின் மிகப்பெரிய பழங்குடித் திருவிழாவான மேதாரம் ஜதாரா, சம்மக்கா, சரளம்மா ஆகியோரை பெருமைப்படுத்தும் விதத்தில் நடத்தப்படுகிறது. ஈராண்டுக்கு ஒருமுறை மகா  மாதத்தில் பௌர்ணமி தினத்தில் இது கொண்டாடப்படுகிறது. சரளம்மா, சம்மக்காவின் மகள். மேதாரம் அருகே உள்ள கன்னேப்பள்ளி என்னும் சிறிய கிராமத்தில் அவரது சிலை நிறுவப்பட்டுள்ளது. இந்த திருவிழாவையொட்டி சரளம்மாவுக்கு சிறப்பு பூஜைகள் நடைபெறும்.
மேதாரம் ஜதாரா திருவிழாவில் 35 லட்சத்திற்கும் மேற்பட்ட பக்தர்கள் கலந்து கொள்வார்கள் என எதிர்பார்க்கப்படுகிறது. பழங்குடியின மக்களுக்கிடையிலும், பக்தர்களுக்கிடையிலும் நல்லிணக்கத்தை பராமரிக்கும் வகையில் இந்தத் திருவிழா கொண்டாடப்படுகிறது.
மேலும் விவரங்களுக்கு இதன் ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1798997
பிரதமர் அலுவலகம்
குஜராத்தின் கச்சில் அமைந்துள்ள லாக்பட் சாஹிப் குருத்வாராவின் குருபரப் கொண்டாட்டத்தில் பிரதமர் ஆற்றிய உரையின் தமிழாக்கம்
நண்பர்களே,
குருத்வாரா லாக்பட் சாஹிப் காலத்தின் ஓட்டத்திற்கு சாட்சியாக இருக்கிறது. லாக்பட் சாஹிப் கடந்த காலத்தில் எழுச்சிமிக்கதாக இருந்ததை நினைத்துப் பார்க்கிறேன். ஒரு காலத்தில் இந்த இடம், மற்ற நாடுகளுக்கு செல்வதற்கான மிகப் பெரிய வர்த்தக மையமாக இருந்தது.
2001-ஆம் ஆண்டு நில நடுக்கத்திற்குப் பின் குருவின் கருணையால் இந்தப் புனிதமான இடத்திற்கு சேவை செய்யும் பெருமையைப் பெற்றிருந்ததேன். நாட்டின் பல்வேறு பகுதிகளைச் சேர்ந்த கைவினைக் கலைஞர்கள், இந்த இடத்தின் பழைய பெருமையை மீட்டனர்.
பழங்கால எழுத்து பாணியைப் பயன்படுத்தி இந்த சுவர்களில் குருவானி பதிக்கப்பட்டது. இந்தத் திட்டம் அப்போது யுனெஸ்கோவால் பெருமை செய்யப்பட்டது.
மகா குரு சாஹிபின் கருணையால், இந்த அரசு குரு கோவிந்த் சிங் அவர்களின் 350-வது ஆண்டுவிழா, குருநானக் தேவ் அவர்களின் 550-வது ஆண்டுவிழா, குரு தேஜ் பகதூர் அவர்களின் 400-வது ஆண்டுவிழா ஆகிய புனிதமான விழாக்களைக் கொண்டாடும் நிலையைப் பெற்றது.
சமீப ஆண்டுகளில் குருநானக் தேவ் அவர்களின் செய்தி புதிய சக்தியுடன் உலகம் முழுவதும் சென்றடைய அனைத்து நிலையிலான முயற்சிகளும் மேற்கொள்ளப்பட்டுள்ளன. பல ஆண்டுகளாக நிலுவையில் இருந்த கர்த்தார்பூர் சாஹிப் பாதை 2019-ல் இந்த அரசால் பூர்த்தி செய்யப்பட்டது. தற்போது குரு தேஜ் பகதூர் அவர்களின் 400-வது பிறந்த நாள் விழா கொண்டாடப்படுகிறது.
புனிதமான குரு கிரந்த் சாஹிபி்ன் பிரதியை அண்மையில் ஆப்கானிஸ்தானிலிருந்து இந்தியாவுக்கு வெற்றிகரமாக நாங்கள் கொண்டு வந்திருக்கிறோம். குருவின் கருணைக்கு இதைவிட மகத்தான உதாரணம் என்னவாக இருக்க முடியும்.
ஒரு சில மாதங்களுக்கு முன் அமெரிக்கா சென்றிருந்தபோது, இந்தியாவிற்கு 150-க்கும் அதிகமான வரலாற்றுச் சிறப்புமிக்க பொருட்களை அமெரிக்கா திருப்பித் தந்தது. அவற்றில் ஒன்றாக பாரசீக மொழியில் குரு ஹர்கோவிந்த் அவர்களின் பெயர் எழுதப்பட்ட குறுவாள் இருந்தது. இதையெல்லாம் செய்ய முடிந்தது இந்த அரசுக்குக் கிடைத்த மாபெரும் வாய்ப்பு.
கல்சா பந்த் உருவாக்குவதில் முக்கியப் பங்கு வகித்த பாய் மோக்கம் சிங் அவர்கள், குஜராத்தை சேர்ந்தவர் என்பது, குஜராத்துக்கு எப்போதும் பெருமைக்குரிய விஷயமாக உள்ளது. தேவ பூமியான துவாரகாவில் அவரது நினைவாக குருத்வாரா கட்டப்பட்டுள்ளது.
பிரிட்டிஷ் ஆட்சியில் நாட்டின் சுதந்திரத்திற்கான நமது விடுதலைப் போராட்டத்தில், சீக்கிய சகோதரர்களும், சகோதரிகளும் தீரத்துடன் போராடினர். அவர்களின் தியாகங்களுக்கு ஜாலியன்வாலாபாக் சாட்சியமாக இருக்கிறது.
கடந்த காலத்திலிருந்து நினைவூட்டல்களையும், ஊக்கத்தையும் பெறுகின்ற 75-வது ஆண்டுப் பெருவிழாக் காலத்தில், இந்தப் பாரம்பரியம் இப்போதும் உயிர்ப்புடனும், முக்கியத்துவம் வாய்ந்ததாகவும், இருக்கிறது.
காஷ்மீரிலிருந்து கன்னியாகுமரி வரை, கச்சிலிருந்து கோஹிமா வரை ஒட்டுமொத்த தேசமும், தங்களின் கனவுக்காகவும், சாதனைக்காகவும், ஒருங்கிணைந்து பாடுபட்டுக் கொண்டிருக்கிறது. ஒரே இந்தியா உன்னத இந்தியா என்பது நாட்டின் இன்றைய மந்திரமாக இருக்கிறது. திறன் வாய்ந்த புதிய இந்தியாவை உருவாக்குவது நாட்டின் இன்றைய இலக்காக இருக்கிறது. அனைத்து ஏழைகளுக்கும் சேவை, நலிவுற்ற அனைவருக்கும் முன்னுரிமை என்பது நாட்டின் இன்றைய கொள்கையாக உள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1785103
பிரதமர் அலுவலகம்
நாடாளுமன்ற வளாகத்தில் வண்ண மின்விளக்கு வசதியை பிரதமர் மோடி தொடங்கி வைத்தார்
சுதந்திர தினத்தை கொண்டாட இந்தியா தயாராகி வரும் நிலையில், நாடாளுமன்ற வளாகத்தில் வண்ண மின்விளக்குகள் வசதியை செவ்வாய் அன்று,  மாலை பிரதமர் திரு.நரேந்திர மோடி தொடங்கி வைத்தார். இந்த வண்ண மின்விளக்குகள் காட்சியின் சில பகுதிகளையும் பிரதமர் பார்வையிட்டார். குடியரசுத் தலைவர் மாளிகை, நாடாளுமன்ற வளாகத்தில் உள்ள வடக்கு மற்றும் தெற்கு பகுதியில் உள்ள பிரிவுகள் போன்ற முக்கியமான அரசு கட்டிடங்களில் இத்தகைய மின்விளக்கு அலங்காரம் செய்யப்பட்டுள்ளது. தில்லியின் மையப் பகுதியில் உள்ள இத்தகைய சிறப்புமிக்க இடங்களை மக்கள் அதிக எண்ணிக்கையில் பார்வையிடுவதை வண்ண மின்விளக்குகள் அலங்காரம் ஊக்கப்படுத்துகிறது. பொது மக்களிடையே இது அதிகமாகப் பிரபலமடைந்து வருகிறது.
(Visitor Counter : 90
பாதுகாப்பு அமைச்சகம்
பாதுகாப்பு முக்கியத்துவம் வாய்ந்த ஸ்ரீநகர்-லே நெடுஞ்சாலையை 4 மாதங்களுக்குப் பிறகு திறந்தது எல்லை சாலைகள் அமைப்பு
பாதுகாப்பு முக்கியத்துவம் வாய்ந்த ஸ்ரீநகர்-லே நெடுஞ்சாலையை எல்லை சாலைகள் அமைப்பு  சனிக்கிழமை திறந்துள்ளது. இதன்மூலம், உலகின் மற்ற பகுதிகளுடன் லடாக் இணைக்கப்பட்டுள்ளது. சோஜில்லா கணவாயிலிருந்து லே/லடாக் நோக்கி 18 எண்ணெய் டேங்கர்கள் மற்றும் பிற அத்தியாவசியப் பொருட்கள் செல்ல தொடக்க நிலையில் அனுமதி அளிக்கப்பட்டது. சோஜில்லா கணவாயில் புதிதாக பனிப்பொழிவு ஏற்பட்டபோதிலும் பொருட்கள் கொண்டு செல்லப்பட்டன.
சோஜில்லா கணவாய் பகுதியில் கடும் பனிப்பொழிவு ஏற்பட்டதால், 425 கிலோமீட்டர் தொலைவுள்ள சாலை, கடந்த ஆண்டு டிசம்பர் மாதம் மூடப்பட்டது. லடாக் பிராந்திய ஆணையரின் உத்தரவின் அடிப்படையில், லடாக் யூனியன் பிரதேசத்தில் அத்தியாவசியப் பொருட்களை சேமித்து வைக்க வேண்டிய அவசரத் தேவை ஏற்பட்டது. இதன் அடிப்படையில், சோஜில்லா பகுதியில் 11,500 அடி உயரத்தில் அமைந்துள்ள சாலையில் பனிக்கட்டிகளை அகற்றும் பணியில் பீகான் மற்றும் விஜாயக் குழுவினர் ஈடுபட்டனர். இதன்மூலம், சாலையில் வாகனப் போக்குவரத்துக்கு வழிவகை செய்யப்பட்டது.
கடந்த 60 ஆண்டுகளில் இல்லாத அளவுக்கு, இந்த ஆண்டில் கடும் பனிப்பொழிவு ஏற்பட்டது. ககாங்கிர் பகுதியிலிருந்து ஜீரோ பாயின்ட் வரை பனிக்கட்டிகளை அகற்றும் பணியில், எல்லை சாலைகள் அமைப்பைச் சேர்ந்த பீகான் திட்டக் குழுவினர் ஈடுபட்டனர். இதேபோல, திராஸ் பகுதியிலிருந்து ஜீரோ பாயின்ட் வரை பனிக்கட்டிகளை அகற்றும் பணியில் விஜாயக் திட்டக் குழுவினர் ஈடுபட்டனர்.
(Visitor Counter : 107
தொழிலாளர் மற்றும் வேலைவாய்ப்பு அமைச்சகம்
அமைப்பு சாரா தொழிலாளர்களின் சமூக பாதுகாப்புக்கு தமது அமைச்சகம் உயர் முன்னுரிமை அளிக்கிறது: திரு. சந்தோஷ் கங்குவார்
தொழிலாளர்களின் நல்வாழ்வுக்கு புதுமையான வழிமுறைகளுக்கு மத்திய சாலை போக்குவரத்து மற்றும் நெடுஞ்சாலைத் துறை அமைச்சர் திரு. நிதின் கட்கரி இன்று அழைப்பு விடுத்தார். சர்வதேச தொழிலாளர் தின நிகழ்ச்சி ஒன்றுக்கு இன்று தலைமையேற்று பேசிய திரு. கட்கரி, தொழிலாளர்கள் சிறந்த நல்வாழ்வு மற்றும் வீட்டுவசதியைப் பெற அவர்கள் ஆயுஷ்மான் பாரத் மற்றும் பிரதமர் வீட்டு வசதி திட்டத்துடன் இணைக்கப்பட வேண்டும் என்றார். அமைப்புசாரா துறையில் உள்ள தொழிலாளர்களுக்கு சமூக பாதுகாப்பு அளிப்பதில் தமது உறுதிப்பாட்டை மத்திய தொழிலாளர் மற்றும் வேலைவாய்ப்புத் துறை இணையமைச்சர்  திரு. சந்தோஷ் கங்குவார் குறிப்பிட்டார். தொழிலாளர் தினத்தில் தொழிலாளர்களுக்கு தமது வாழ்த்துகளைத் தெரிவித்த அவர், தமது அமைச்சகம் மற்றும் மத்திய அரசு தொழிலாளர்களுக்கு உயர் முன்னுரிமை அளிப்பதாக கூறினார்.
மத்திய தொழிலாளர் ஆணையர் மற்றும் தொழிலாளர் வருங்கால வைப்பு நிதி அமைப்பின் பல்வேறு முயற்சிகளை திரு. கட்கரி தொடங்கி வைத்தார்.
இவற்றில் தொழிலாளர் வருங்கால வைப்பு நிதி நிறுவனம் அறிமுகம் செய்துள்ள ஒருங்கிணைந்த தணிக்கை மென்பொருள் அடங்கும். இது மையப்படுத்தப்பட்ட தரவுகளில் பணம் செலுத்துதல், பணம் பெறுதல், கோரிக்கைகளுக்கு தீர்வு காணுதல், ஓய்வூதியம் அளித்தல், வருங்கால வைப்பு நிதியில் சேர்ந்துள்ள தொகையை மாற்றம் செய்தல் உள்ளிட்ட நடைமுறைகளை உடனுக்குடன் தணிக்கை செய்யலாம்.
சர்வதேச தொழிலாளர் தினத்தில் மெட்லைஃப் குளோபல் ஆபரேஷன்ஸ் சப்போர்ட் செண்டர் மற்றும் ஐ.டி.எஃப்.சி. வங்கி ஆகியவை விலக்கு அளிக்கப்பட்ட துறையின் மாதிரி நிறுவனங்களாக பாராட்டப்பட்டன. விலக்கு அளிக்கப்படாத துறையில் குஜராத் மாநில உர நிறுவனத்திற்கு பாராட்டு தெரிவிக்கப்பட்டது.
தில்லியில் உள்ள தொழுநோய் இயக்க சமூக மருத்துவமனை, நந்தகிரி, வாபியில் உள்ள வெல்ஸ்பான் இந்தியா லிமிடெட், புதுச்சேரியின் டி.வி.எஸ். லூகாஸ் நிறுவனங்கள் இ.எஸ்.ஐ.சி. நிறுவனத்தால் பாராட்டுதலுக்கு தேர்வு செய்யப்பட்டன. இந்த நிறுவனங்கள் தங்களது பங்களிப்பை உரிய நேரத்தில் செலுத்துவதுடன் தகுதிவாய்ந்த தொழிலாளர்களை 100 சதவீதம் உள்ளடக்கியுள்ளன.
இந்த விழாவில் தொழிலாளர் அமைப்புகள், சர்வதேச தொழிலாளர் அமைப்பு பிரதிநிதிகள் மற்றும் அமைச்சகத்தின் உயரதிகாரிகள் கலந்து கொண்டனர்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசிகளின் எண்ணிக்கை 57.22 கோடியை கடந்தது
நாட்டில் கடந்த 24 மணி நேரத்தில், 54,71,282 கொவிட் தடுப்பூசிகள் செலுத்தப்பட்டன. இதன் மூலம் இந்தியாவில் இன்று காலை 7 மணி நிலவரப்படி செலுத்தப்பட்ட மொத்த தடுப்பூசிகளின் எண்ணிக்கை 57.22 கோடி . 63,56,785 அமர்வுகள் மூலம் இது சாதிக்கப்பட்டுள்ளது.
கடந்த 24 மணி நேரத்தில் 36,555 பேர் கொவிட் பாதிப்பிலிருந்து குணமடைந்துள்ளனர். இதுவரை கொவிட் பாதிப்பிலிருந்து குணமடைந்தவர்களின் எண்ணிக்கை 3,15,61,635. இந்தியாவில் குணமடைந்தோர் சதவீதம் 97.54.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு, தொடர்ந்து 54 நாட்களாக 50,000க்கும் குறைவாக உள்ளது.
கடந்த 24 மணி நேரத்தில் 36,571 பேருக்கு புதிதாக தொற்று ஏற்பட்டுள்ளது.
குணமடைவோர் எண்ணிக்கை அதிகமாக இருப்பது, புதிய பாதிப்பு குறைவாக இருப்பதால், கொவிட் சிகிச்சை பெறுவர்களின் எண்ணிக்கை 3,63,605-ஆக உள்ளது. கடந்த 150 நாட்களில் இது மிக குறைந்த அளவு.
கொவிட் சிகிச்சை பெறுபவர்களின் சதவீதம் தற்போது 1.12.
நாடு முழுவதும் கொவிட் பரிசோதனை தொடர்ந்து விரிவு படுத்தப்படுகிறது. கடந்த 24 மணி நேரத்தில் 18,86,271 கொவிட் பரிசோதனைகள் செய்யப்பட்டுள்ளன. இந்தியா இதுவரை 50.26 கோடிக்கு மேற்பட்ட  கொவிட் பரிசோதனைகளை செய்துள்ளது.
வாராந்திர கொவிட் பாதிப்பு வீதம் 1.93. கடந்த 56 நாட்களாக 3 சதவீதத்துக்கும் குறைவாக உள்ளது. தினசரி கொவிட் பாதிப்பு வீதம் 1.94. இது கடந்த 25 நாட்களாக 3 சதவீதத்துக்கும் குறைவாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747522
நீர்வளத் துறை அமைச்சகம்
நாட்டில் உள்ள 91 முக்கிய அணைகளின் நீர் இருப்பு ஒரு சதவீதம் அளவுக்கு சரிவு
நாட்டில் உள்ள 91 முக்கிய அணைகளில் 2018 ஏப்ரல் 5 ஆம் தேதியுடன் முடிவடைந்த வார நிலவரப்படி 42.973 பில்லியன் கனமீட்டர் அளவுக்கு நீர் இருப்பு உள்ளது. இது அணைகளின் மொத்த கொள்ளளவில் 27 சதவீதமாகும். 2018 மார்ச் 28 ஆம் தேதியுடன் முடிவடைந்த வாரத்தில் நீர் இருப்பு 28 சதவீதமாக இருந்தது. கடந்த ஆண்டு இதே காலத்துடன் ஒப்பிடுகையில், தற்போதைய நீர் இருப்பு 85 சதவீதமாக இருக்கிறது. இது 10 ஆண்டுகளின் சராசரியை விட 5 சதவீதம் குறைவாகும்.
91 அணைகளின் மொத்த கொள்ளளவு 161.993 பில்லியன் கனமீட்டராகும். இவற்றில் 33 அணைகள் 60 மெகாவாட் அளவுக்கு புனல் மின்சார உற்பத்தித் திறன் கொண்டவையாகும்.
தமிழ்நாடு, ஆந்திரா, தெலங்கானா, கர்நாடகா, கேரளா ஆகிய மாநிலங்களை கொண்ட தெற்கு மண்டலத்தில் 31 அணைகள் மத்திய நீர் ஆணையத்தின் கண்காணிப்பில் உள்ளன. இந்த அணைகளின் மொத்த கொள்ளளவு 51.59 பில்லியன் கனமீட்டராகும். தற்போது இந்த அணைகளின் 9.04 பில்லியன் கனமீட்டர் அளவுக்கே தண்ணீர் இருப்பு உள்ளது. இது மொத்த கொள்ளளவில் 18 சதவீதமாகும். கடந்த ஆண்டு இதே காலக்கட்டத்தில் 13 சதவீத அளவுக்கே நீர் இருப்பு இருந்தது.
இமாச்சலப் பிரதேசம், ராஜஸ்தான், மேற்கு வங்கம், திரிபுரா, மகாராஷ்ட்ரா, உத்ரகாண்ட், ஆந்திரா, கர்நாடகா, கேரளா, தமிழ்நாடு ஆகிய மாநிலங்களில் உள்ள அணைகளில் கடந்த ஆண்டை விட நீர் இருப்பு அளவு ஓரளவுக்கு நன்றாகவே இருக்கிறது. தெலங்கானா, பஞ்சாப், ஜார்க்கண்ட், ஒடிசா, குஜராத், உத்தரப்பிரதேசம், மத்தியப் பிரதேசம், சத்தீஷ்கர் ஆகிய மாநில அணைகளில் தற்போதைய தண்ணீர் இருப்பு கடந்த ஆண்டை விட குறைவாகக் காணப்படுகிறது.
கூடுதல் விவரங்களுக்கு http://www.pib.nic.in/ என்ற இணையதளத்தை பார்க்கவும்.
(Visitor Counter : 116
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 132.93 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 92,281; இது கடந்த 560 நாட்களில் மிகக் குறைந்த அளவாகும்
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.27 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.36 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 8,464 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,41,22,795 என அதிகரித்துள்ளது.
கடந்த 24 மணி நேரத்தில் 7,774 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.65, இது கடந்த 69 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.70 ஆகும். இது கடந்த 28 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 65.58 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780589
(Visitor Counter : 112
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இந்தியாவின் எல்லைகள் முன்னெப்போதையும் விட மிகவும் பாதுகாப்பானவை: டாக்டர் ஜிதேந்திர சிங்
நிலவின் தென்துருவத்தில் பறந்த பாரதத்தின் கொடி, பிரதமர் நரேந்திர மோடியின் கீழ் விண்வெளி தொழில்நுட்பத்தில் அதன் சாதனைகளை வெளிப்படுத்துகிறது: டாக்டர் ஜிதேந்திர சிங்
இன்று உலகம் பாரதத்தை அனைத்து துறைகளிலும் சமமான பங்காளியாக பார்க்கிறது, வெற்றிகரமான ஜி 20 உச்சிமாநாடு அதற்கு ஒரு சான்றாகும் என்று டாக்டர் ஜிதேந்திர சிங் கூறினார்.
மத்திய அறிவியல் மற்றும் தொழில்நுட்பம் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங், கடந்த ஒன்பது ஆண்டுகளில் தொழில்நுட்ப தலையீடுகள் மூலம் இந்தியா ஒரு பெரிய வலிமையைப் பெற்றுள்ளது என்றும், பிரதமர் திரு. நரேந்திர மோடி மற்றும் பாதுகாப்பு அமைச்சர் திரு. ராஜ்நாத் சிங் ஆகியோரின் கீழ் அதன் எல்லைகள் முன்னெப்போதையும் விட மிகவும் பாதுகாப்பானதாக மாறியுள்ளன என்றும் கூறினார்.
ஜம்முவில் பாதுகாப்பு அமைச்சர் திரு. ராஜ்நாத் சிங் எல்லைச் சாலைகள் அமைப்பின் 90 உள்கட்டமைப்பு திட்டங்களைத் தொடங்கி வைத்தபோது டாக்டர் ஜிதேந்திர சிங் இதைக் கூறினார்.
டாக்டர் ஜிதேந்திர சிங் கூறுகையில், உலகம் இன்று ஒவ்வொரு துறையிலும் இந்தியாவை ஒரு சம பங்காளியாக பார்க்கிறது, சமீபத்தில் டெல்லி பிரகடனத்தை ஏற்றுக்கொண்டு நடந்து முடிந்த ஜி 20 உச்சிமாநாடு இந்தியாவின் தொழில்நுட்ப திறன்களையும் பொருளாதார வலிமையையும் வெளிப்படுத்தியது என்பதற்கான சான்றாகும்.
சந்திரயான் -3 இன் வெற்றியுடன் இந்தியாவின் ஜி 20 தலைவர் பதவியும் விண்வெளியில் நாட்டின் பெருமையுடன் ஒத்துப்போனது, சந்திரனின் தென் துருவத்தில் பாரதத்தின் கொடி உயரமாக பறந்தது, பிரதமர் நரேந்திர மோடியின் கீழ் விண்வெளி தொழில்நுட்பத்தில் அதன் சாதனைகளைக் காட்டுகிறது என்று அவர் கூறினார்.
பாதுகாப்புத் துறை அமைச்சர் ராஜ்நாத் சிங்கைப் பாராட்டிய டாக்டர் ஜிதேந்திர சிங், கடந்த ஒன்பது ஆண்டுகளில் மிகவும் தேவையான எல்லை பதுங்கு குழிகள் கட்டுதல், எல்லைவாசிகளுக்கு 4 சதவீத இடஒதுக்கீடு, எல்லை பட்டாலியன்களை நிறுவுதல் போன்றவை சாத்தியமாகியுள்ளன என்றார். இந்த அரசாங்கத்தின் கீழ், எந்தவொரு பாகுபாடும் இல்லாமல் அனைவருக்கும் சமத்துவத்தை அடிப்படையாகக் கொண்ட ஒரு புதிய அரசியல் கலாச்சாரம் நாட்டில் நிறுவப்பட்டுள்ளது என்று அவர் கூறினார்.